b'\n_START_ARTICLE_\nPomladanski veliki zvon\xc4\x8dek\n_START_SECTION_\nPomladanski veliki zvon\xc4\x8dek v Sloveniji\n_START_PARAGRAPH_\nCveti od februarja do aprila. Raste na nekoliko bolj vla\xc5\xbenih tleh po skoraj celotni Sloveniji, od ni\xc5\xbeine do vi\xc5\xa1jih predelov._NEWLINE_Pri nas je kronica zavarovana z Uredbo o zavarovanih prosto \xc5\xbeive\xc4\x8dih rastlinskih vrstah.\n_START_SECTION_\nPoletni veliki zvon\xc4\x8dek\n_START_PARAGRAPH_\nNa mo\xc4\x8dvirnih ni\xc5\xbeinskih tleh v Sloveniji raste tudi poletni veliki zvon\xc4\x8dek (Leucojum aestivum), ki cveti od maja do junija in je od tod dobil tudi ime. Raste na zelo mo\xc4\x8dvirnatih travnikih, v zelo vla\xc5\xbenih gozdovih in na ob\xc4\x8dasno poplavljenih kra\xc5\xa1kih poljih. Pritli\xc4\x8dni listi so do pol metra dolgi. Na steblu se razvije od 3\xe2\x80\x937 kimastih cvetov, ki se odpirajo en za drugim in so zelo podobni cvetovom kronice le nekoliko manj\xc5\xa1i. Beli cvetni listi imajo na koncih zeleno liso._NEWLINE_V Sloveniji ni pogost, v severnem delu dr\xc5\xbeave pa sploh ne raste. Je zavarovana vrsta, ki je vklju\xc4\x8dena tudi v slovenski rde\xc4\x8di seznam ogro\xc5\xbeenih rastlin.'